Pikelių tvenkinys
56°25′18″ š. pl. 22°6′9″ r. ilg.﻿ / ﻿56.42167°š. pl. 22.10250°r. ilg.﻿ / 56.42167; 22.10250 Pikelių tvenkinys – tvenkinys Lietuvoje, Mažeikių rajone, 19 km į šiaurės vakarus nuo Mažeikių, Pikelių miestelio šiaurvakariniame pakraštyje. Sudarytas užtvenkus L-4 upelį (Lūšies intakas) 1,4 km nuo jo žiočių. Tvenkinio ilgis iš vakarų į rytus – 0,53 km, plotis – iki 0,23 km. Yra 0,11 ha sala. Altitudė 71 m. Krantai neaukšti, vietomis apaugę krūmais. Pietinis tvenkinio krantas užpelkėjęs, vakarinėje pakrantėje stūkso miškas, šiaurinėje pakrantėje plyti dirbami laukai. Tvenkinys įrengtas 1980 m.